Štefan Skrúcaný

Mgr. art. Štefan Skrúcaný (* 27. marec 1960, Trenčín) je slovenský herec, moderátor, kabaretiér, humorista a spevák.

 Život 
Štefan Skrúcaný sa narodil v Trenčíne, kde v roku 1979 vyštudoval Strednú priemyselnú školu stavebnú. V rokoch 1979-80 študoval pôvodne na Stavebnej fakulte Slovenskej vysokej školy technickej v Bratislave, neskôr v rokoch 1980-84 absolvoval herectvo na Divadelnej fakulte Vysokej školy múzických umení.

Už počas štúdia sa stal populárnym. V polovici 80. rokov bol spolu s Miroslavom Nogom, Paľom Juráňom, Zuzanou Tlučkovou či Stanom Králom a ďalšími boli členmi kabaretnej skupiny Strapatí gentlemani, s ktorou vystupoval v naštudovaniach programov Fujarová show, Rýchlokurz geniality a Show mix. Nasledovala dlhoročná spolupráca s Mirom Nogom, Jaroslavom Filipom, Stanom Radičom alebo Rasťom Piškom v rozhlasovej satirickej relácii Apropo, ktorú neskôr preniesli na televízne obrazovky. Venovali sa politickej satire. V 90. rokoch bola stabilne známa dvojica Noga & Skrúcaný, ktorá sa preslávila nielen ako (dnes by sa to nazývalo stand up) humorní komici, ale tvorili aj pre deti, či nahrávali štúdiové albumy, na ktorých vyšlo niekoľko rádiových hitov, ako napríklad Tequila Jumbo, Dievča z Tokia, alebo pôvodne pieseň pre deti „Ide ťava Saharou“.

V televízii Markíza vystriedal relácie Telecvoking, O tri štart, Vox papuli a Knock Out - satiricko-humoristický trojtýždenník autorov Rasťa Piška a Stana Gurku. V divadle Nová scéna účinkuje v muzikáloch Klietka bláznov a Donaha!. V roku 2010 naspieval spolu s Petrom Stašákom pieseň „Mám, čo mám“, ku ktorej napísal hudbu Peter Kliment a text napísal Stanislav Gurka. Pieseň „Mám, čo mám“ bola prvýkrát odvysielaná v televíznej hudobno-zábavnej relácii Kaviareň Sláviahttp://www.semesrecording.sk/aktuality/aktuality06.html  Duet „Mám, čo mám“. Časom, keď už prestala byť satira zábave žiadaná, sa dvojica Noga & Skrúcaný rozišla. Štefan Skrúcaný sa zameral aj na účinkovanie v zábavnom priemysle: moderuje, účinkuje v rôznych zábavných programoch a spieva.

Po autonehode v roku 2004, keď pod kolesami jeho auta zahynula staršia pani, sa Štefan Skrúcaný na dlhšie obdobie z prostredia šoubiznisu stiahol.

Spolu s Miroslavom Nogom, Petrom Cmoríkom, Robom Opatovským, Barborou Švidraňovou, Bibianou Surovčíkovou a slovenskými paralympijskýmí športovcami naspievali hymnu „Orli bez krídel“ pre Slovenské paralympijské družstvo k Letným paralympijským hrám v Riu de Janeiro v roku 2016.Hymna SPD RIO 2016 - Orli bez krídel

 Osobný život 
Štefan Skrúcaný je dvakrát rozvedený. Z prvého manželstva s učiteľkou Darinou Wolfovou má dcéru Lindu. Z druhého manželstva s herečkou Zuzanou Tlučkovou má synov Tomáša a Lukáša. V súčasnosti je ženatý s televíznou moderátorkou Erikou Judínyovou, s ktorou má dcéru Ellu.http://koktail.pravda.sk/hviezdne-kauzy/clanok/290747-erika-judinyova-a-stefan-skrucany-sa-zasnubili/

 Tvorba 

 Divadlo (výber) 

 1982: Prefíkaná vdova (Beeriff) - Nová scéna
 1982: Rýchlokurz geniality - VŠMU
 1983: Puškin (Daľ) - VŠMU
 1983: Starý zaľúbenec alebo Štyri svadby na jednom pohrebe (Ignác Pomazal) - VŠMU
 1983: Strapatí gentlemani - Štúdio L+S
 1984: Saldokonto (Jura) - Štúdio L+S
 1984: Kto sa bojí Virgínie Woolfovej (Nick) - VŠMU
 1984: Kráľovná noci v kamennom mori (Svetozár Koreň) - VŠMU
 1993: Grand hotel (Barón) - Nová scéna
 1993: Zmena predstavenia (žobrák) - Štúdio L+S
 1996: A potom za plotom (Štefan Kolos) - WIKA EURO
 1997: No comment (Talleyrand) - Divadlo West
 2000: Niekto to rád horúce (Joe) - Nová scéna
 2002: Klietka bláznov (Georges) - Nová scéna
 2004: Donaha (Jerry) - Nová scéna
 2008: Producenti (Roger de Bris) - Wandal Producion
 2016: Madame de Pompadour (Kráľ Ľudovít XV.) - Nová scéna

 Filmografia 
 1981: Plavčík a Vratko (Plavčík)
 1984: Poklad hraběte Chamaré
 1985: Pohlaď kočce uši (Diskjockey)
 1986: Alžbetin dvor (Daniel de Liess)
 1987: Úsmev diabla (Mráz)
 1988: Čertovo vrece 2010: Panelák
 2017: Spievankovo a kráľovná Harmónia 2025: Sľub (Štefan Valent)

 Diskografia 
 1984: Dvom - Mirka Brezovská, Štefan Skrúcaný / Všetko už smieš - Mirka Brezovská, Vokálna skupina Trend - Opus 9143 0624, SP Staromódne spomienky, Mirka Brezovská a Magda Medveďová., reginazapad.rtvs.skM. Brezovská*, Š. Skrúcaný*, Vokálna Skupina Trend* – Dvom / Všetko už smieš 
 1992: Keby som bol detským kráľom - Miroslav Noga & Štefan Skrúcaný - RB Radio Bratislava, MC, reedícia v r. 2004 - A.L.I., CD, MC
 1993: Bomba kšeft - Jumbo Records JR 0012 2311, CD, MC
 1995: Molotow Coctail - Noga & Skrúcaný - BMG Ariola, CD, MC
 1997: No problem! - Noga & Skrúcaný - BMG Ariola, CD, MC
 1998: Keď nejde o život... - Štefan Skrúcaný - WV - Vydavateľstvo Štefana Wimmera, CD, Gabo Dušík - autor hudby, produkcia, hudobná réžia, (sólový album)
 1999: Noskrudamus - , CD
 2002: Život je karneval - Noga & Skrúcaný - Forza Music FZ-0030-2-331 EAN 8 8588002 302060, CD
 2002: Hity - Noga a Skrúcaný - BMG, MC, CD

 Spolupráca na albumoch 
 1996: Stredoslováci - Ján Snopko – WV WV 0006 4-831, Vydavateľstvo Štefana Wimmera, MC (účinkujú: Rastislav Piško, Štefan Skrúcaný, Jaroslav Filip, Miroslav Noga) 
 1997: Stredoslováci - alebo Kua Kua II. - Ján Snopko – WV WV 0012 4831WV 0006 4-831, Vydavateľstvo Štefana Wimmera, MC, (účinkujú: Štefan Skrúcaný, Miroslav Noga, Jaroslav Filip, Rastislav Piško) 
 1998: Stredoslováci - alebo Kua Kua III. - Ján Snopko – WV WV 0016 4831, WV 0016 2831, Vydavateľstvo Štefana Wimmera, MC, CD, (účinkujú: Štefan Skrúcaný, Miroslav Noga, Jaroslav Filip, Rastislav Piško) 
 1998: Stredoslováci - alebo Kua Kua IV. - Ján Snopko – WV WV 0020 4831, Vydavateľstvo Štefana Wimmera, MC, CD (účinkujú: Štefan Skrúcaný, Miroslav Noga, Jaroslav Filip, Rastislav Piško) 
 1998: Stredoslováci - alebo Kua Kua V. - Ján Snopko – WV WV 0023 4831,WV 0023 2831, < , Vydavateľstvo Štefana Wimmera, MC, CD, (účinkujú: Štefan Skrúcaný, Miroslav Noga, Jaroslav Filip, Rastislav Piško)

 Kompilácie 
 1991 Snehulienka a 7 pretekárov - Opus, MC, LP
 2002 Zahoď starosti I - Forza Music FZ-0039-2-331 EAN 8 588002 302190, CD - 01. Zahoď starosti/07. Modrá ruža/15 Gigolo a hviezda - Štefan Skrúcaný a Eva Máziková.
 2005 Pesničky pre deti - Brjan Music Ba 0014-2-331 EAN 8 588003 334121, CD - 11. Štefan Skrúcaný a Monika - Krajina snov.
 2008 Najkrajšie detské hity - Opus 91 2805-2 EAN 8 584019 280520, CD - 14. Ide ťava Saharou - Miroslav Noga a Štefan Skrúcaný. (edícia Gold)
 2008 Pesničky pre detičky - Musica 720 5115-2 EAN 9 004364 721152, CD - 16. Krajina snov - Štefan Skrúcaný a Monika.

 Moderovanie 
Výber:
 5 x P - hudobná súťaž http://www.stv.sk/hitstorocia/18522/skrucany-noga-a-5-x-p.html  Skrúcaný, Noga a 5 x P
 Zahoď starosti - hudobná retro šou
 Fujarová show 
 Rýchlokurz geniality 2017: Všetko čo mám rád'', TV JOJ, spolu s Ondrejom Kandráčom Na JOJ ožije hudobná zábava, chystá šou s KandráčovcamiJoj spustí ďalšiu novinku – šou so Skrúcaným

 Referencie 

 Iné projekty 

 Externé odkazy 
 Štefan Skrúcaný na fdb.cz


Kategória:Slovenskí dabingoví herci
Kategória:Slovenskí filmoví herci
Kategória:Slovenskí televízni herci
Kategória:Slovenskí herci divadelných muzikálov
Kategória:Slovenskí moderátori
Kategória:Slovenskí rozhlasoví moderátori
Kategória:Slovenskí televízni moderátori
Kategória:Slovenskí humoristi
Kategória:Slovenskí speváci
Kategória:Autori a interpreti detskej hudby
Kategória:Absolventi Vysokej školy múzických umení
Kategória:Osobnosti z Trenčína